O‘zbekiston Respublikasi Davlat soliq qo‘mitasining Jamoatchilik bilan aloqalar va huquqiy axborot bo‘limi tomonidan ko‘chmas mulkni ijaraga beruvchi jismoniy shaxslar uchun ijara qiymatining eng kam miqdorlari e’lon qilindi. Misol uchun, Toshkent shahrida 100 kv.m. turar joyni ijaraga bermoqchi bo‘lsangiz, ijara haqini oyiga kamida 1 000 000 so‘m (100 x 10 000) qilib belgilashingiz shart. Shuningdek, avtotransport vositalarini ijaraga beruvchi jismoniy shaxslar uchun ham ijara qiymatining eng kam miqdorlari belgilandi. Misol uchun, siz yengil avtomobilingizni ijaraga bermoqchi bo‘lsangiz, ijara haqini oyiga kamida 480 000 so‘m qilib belgilashingiz shart.